Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 739/13/8807	XXXXX, 26.6.2015
EEČ : 2-66-233-2015

U Z N E S E N I E

Trestná vec:	obvinený XXXXX a spol.  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX, spisová značka 1 Pv 739/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Prečinu pytliactva formou spolupáchateľstva podľa § 20 k § 310 ods. 1 Tr. zákona sa dopustili na tom skutkovom základe, že dňa XXXXX v  čase od XXXXX h do XXXXX h na vodnej ploche XXXXX v rekreačnom stredisku XXXXX v lovnom revíri č. XXXXX po predchádzajúcej vzájomnej dohode lovili ryby tým spôsobom, že obvinený XXXXX postupne na svoju jednu teleskopickú rybársku udicu zn. Biron s navijakom zn. Pageantry FR 6000 na návnadu zv. pufa ulovil 1 ks Amura bieleho (Ctenopharyngodon idella) o celkovej hmotnosti 4 kg, 3 ks Pleskáča vysokého (Abramis brama) o celkovej hmotnosti 1 kg, ktoré si po ulovení ponechal a spoločne s obvineným XXXXX ich ukryli v neďalekom kroví v plastovom sude, a to aj napriek tomu, že v uvedenom revíri bol vyhlásený zákaz privlastnenia si úlovku v zmysle § 8 ods. 3 zákona č. 139/2002 Z. z. o rybárstve v znení neskorších predpisov, pričom XXXXX v uvedenom čase a mieste naviac bez príslušného povolenia rybárskeho zväzu lovil na trojdielnu rybársku udicu zn. Optimus Care MIVARDI s navijákom zn. Saltic 6000 na návnadu zv. pufa, pričom chytil 5 ks Pleskáča vysokého (lat. Abramis brama) o celkovej hmotnosti 1 kg, ktorých taktiež ukryl do plastového suda, čím takto XXXXX XXXXX, ul. XXXXX č. 20, XXXXX spôsobili škodu vo výške 48,- €,

Uznesením prokurátora Okresnej prokuratúry XXXXX zo dňa XXXXX spisová značka 1 Pv 739/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
2.	XXXXX, dátum narodenia: XXXXX 
16 mesiacov
Odôvodnenie:
	Uznesením prokurátora Okresnej prokuratúry v XXXXX zo dňa                XXXXX sp. zn. 1Pv 739/13/8807 bolo trestné stíhanie obvinených XXXXX a XXXXX v zmysle § 216 ods. 1 písm. a, b, c) Tr. poriadku podmienečné zastavené  pre  prečin  pytliactva formou spolupáchateľstva podľa § 20 k § 310 ods. 1 Tr. zákona na tom skutkovom základe, ako je uvedené vo výroku tohto uznesenia. 

Uznesenie o podmienečnom zastavení trestného stíhania zo dňa XXXXX nadobudlo právoplatnosť a vykonateľnosť u obv. XXXXX dňa XXXXX a u obv. XXXXX dňa XXXXX.

V zmysle zákonných ustanovení, ak obvinení v priebehu skúšobnej doby viedli riadny život a vyhoveli aj ďalším uloženým obmedzeniam, rozhodne orgán, ktorý trestné stíhanie podmienečne zastavil, že sa obvinení osvedčili. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Prokurátor okresnej prokuratúry z vyžiadaných správ z Okresného riaditeľstva PZ, Obvodného oddelenia PZ XXXXX a z odpisov registra trestov má preukázané, že obvinení vyhoveli podmienkam podmienečného zastavenia trestného stíhania, a preto v zmysle zákonných ustanovení bolo treba rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. XXXXX
prokurátor